Cuneiform Tablet Prague I 499
Cuneiform tablet, dated to the Old Assyrian Period (ca. 1950-1850 BC).
Genre: legal writing(s)
Transliteration:
ú-zu-a i-ku-na-am e-pu-ul um-ma ú-zu-a-ma lá ni-ip-ta-ša-ar i-na 2 ma-na KÙ.BABBAR ša a-na ḫu-sà-ri-im a-ḫi-ib-lu-ú 1 ma-na KÙ.BABBAR <gap> i-na ší-im-tim ḫu-sà-ru-um il₅-qé 1 ma-na KÙ.BABBAR i-na ṭup-pì-a a-ḫu-ur ba-am ší-tí KÙ.BABBAR 1 ma-na li-qé-ma ṭup-pì-i ša 2 ma-na KÙ.BABBAR dí-na-ma lá-du-uk ša ma-tí-ma ḫu-sà-ru-um lá il₅-pu-tí-ni u₄-ma-am a-ta ki-ma ḫu-sà-ri-im iš-tù ITU.1.KAM sí-ki tù-kà-al ù a-na KÙ.BABBAR lá-qí-im a qá-ta-tim ta-ta-na-dí-ni ša ni-ìš a-lim{ki} kà-i-lá ki-ma ší-tí KÙ.BABBAR 1 ma-na ú-kà-lu-šu-ni-ma šu-ut a-na 2 ma-na KÙ.BABBAR ú ṣí-ib-tim a qá-ta-tí-im i-ta-na-dí-ni-ni